আজ মঙ্গলবার সারা দেশে ইউনিয়ন পরিষদ (ইউপি) নির্বাচনের আনুষ্ঠানিক সমাপ্তি ঘটবে । তফসিল অনুযায়ী সর্বশেষ ৯ জেলার ১২২ ইউপির ভোটগ্রহণের মধ্য দিয়ে শেষ হবে টানা ৩৬ দিনের এ মহাভোট উৎসব। আদালতের স্থগিতাদেশের কারণে গত ৩৬ দিন বেশ  কয়েকটি ইউপিতে নির্বাচন হয়নি। আদালতের স্থগিতাদেশ উঠে যাওয়ার পর নির্বাচন  কমিশন এখন সেসব ইউপির ভোটগ্রহণের তারিখ ঘোষণা করছে। ঢাকার হরিরামপুর ইউপির রিটার্নিং অফিসার মোহাম্মাদ শাহ আলম জানান, সেখানে ৭ জুলাই ভোট গ্রহণের তারিখ নির্ধারণ করা হয়েছে।  গত ১৯ এপ্রিল ঘোষিত তফসিল অনুযায়ী ৩১ মে থেকে ৫ জুলাই পর্যন্ত ৩৬ দিনে ৫৭ জেলায় ৪১৪টি উপজেলার ৩ হাজার ৮১৩টি ইউপিতে ভোটগ্রহণের কথা থাকলেও এ পর্যন্ত পর্যায়ক্রমে তা ৫৬ জেলার ৪১৪টি উপজেলার ৩ হাজার ৭৪৩টি ইউপিতে ভোটগ্রহণ করা হয়। স্থগিত ইউপির ভোটগ্রহণ কয়েকদিনের মধ্যে পর্যায়ক্রমে সম্পন্ন হবে এবং সীমানা সংক্রান্ত জটিলতার কারণে কিছু ইউপির নির্বাচন আপাতত  বন্ধ রয়েছে।  প্রথম পর্বে দেশের উপকূলীয় ৭ জেলার ইউপিতে নির্বাচন অনুষ্ঠিত হয়। আজ ৯ জেলার ১২২ ইউপিতে সকাল ৮টা থেকে বিকেল ৪টা পর্যন্ত টানা ভোটগ্রহণ চলবে। এসব ইউপিতে পুলিশ, আনসার, গ্রাম প্রতিরক্ষা বাহিনী, রu200c্যাব সদস্যরা স্ট্রাইকিং ফোর্স হিসেবে নির্বাচনী এলাকায় দায়িত্ব পালন করবেন।  আজ যেসব ইউপিতে ভোটগ্রহণ চলবে সেগুলো হলো_ কিশোরগঞ্জে পাকুন্দিয়া উপজেলার বুরুদিয়া, চণ্ডীপাশা, চরফরাদী, এগারসিন্দুর, জাঙ্গালিয়া, পাটুয়াভাঙ্গা, সুখিয়া, হোসেন্দী, নারান্দী। হোসেনপুর উপজেলার গোবিন্দপুর, জিনারী, পুমদী, সাহেদল।  কুমিল্লার মুরাদনগর উপজেলার আকুবপুর, আন্দিকোট, বাঙ্গরা  (পূর্ব), বাঙ্গরা (পশ্চিম), চাপিতলা, দারোরা, ছালিয়াকান্দি, ধামঘর, জাহাপুর, যাত্রাপুর, কামাল্লা, মুরাদনগর, নবীপুর (পূর্ব), নবীপুর (পশ্চিম), পাহাড়পুর, বাবুটিপাড়া, পূর্বধইর (পূর্ব), পূর্বধইর (পশ্চিম), রামচন্দ্রপুর (উত্তর), রামচন্দ্রপুর (দক্ষিণ), টনকী, শ্রীকাইল। গাইবান্ধার সাঘাটা উপজেলার ভরতখালী, বোনারপাড়া, হলদিয়া, জুমারবাড়ী, কচুয়া, কামালের পাড়া, পদুমশহর, সাঘাটা, মুক্তিনগর। চট্টগ্রামের আনোয়ারা উপজেলার আনোয়ারা, বৈরাগ, বারখাইন, বারশত, বুরুমছড়া, বটতলী, চাতরী,  হাইলধর, জুঁইদণ্ডী, পরৈকোড়া, রায়পুর। বাঁশখালী উপজেলার বাহারছড়া, বৈলছড়ি, চাম্বল, ছনুয়া, গণ্ডামারা, কালিপুর, কাঁথারিয়া, খানখানাবাদ, পুঁইছড়ী, পুকুরিয়া, সাধনপুর, সরল, শেখেরখীল, শীলকুপ। টাঙ্গাইল সদরের বাঘিল, দাইন্যা, গালা, ঘারিন্দা, হুগড়া, করটিয়া, কাতুলী, কাকুয়া, মগড়া, মাহমুদনগর, ছিলিমপুর, পোড়াবাড়ী। পাবনার চাটমোহর উপজেলার ছাইকোলা, বিলচলন, গুনাইগাছা, হাণ্ডিয়াল, হরিপুর, নিমাইচড়া। ময়মনসিংহর গফরগাঁও উপজেলার বারবাড়িয়া, চরআলগী, দত্তের বাজার, গফরগাঁও, যশরা, লঙ্গাইর, মশাখালী, নিগুয়ারী, পাইথল, পাঁচবাগ, রসুলপুর, রাওনা,  সালটিয়া, টাঙ্গাবো, উস্থি। সুনামগঞ্জের ধর্মপাশা উপজেলার সুখাইড় রাজাপুর (দক্ষিণ), চামরদানী, বংশীকুণ্ডা দক্ষিণ, ধর্মপাশা, জয়শ্রী, মধ্যনগর, পাইকুরাটি, সেলবরষ, সুখাইড় রাজাপুর (উত্তর), বংশীকুণ্ডা উত্তর। হবিগঞ্জের চুনারুঘাট উপজেলার আহমদাবাদ, চুনারুঘাট, দেওরগাছ, গাজীপুর, মিরাশী, পাইকপাড়া, রানীগাঁও, সানখলা, সাটিয়াজুরী এবং উবাহাটা।